cyanic-selkie/wikianc huggingface dataset:
Etiopias riksvåpen
Våpenskjoldet forekommer også i sentrum av Etiopias flagg.
Manos: The Hands of Fate
«Manos» The Hands of Fate er en amerikansk skrekkfilm fra 1966. Den ble regissert og produsert av Harold P. Warren. Han spilte også i filmen, sammen med Tom Neyman og John Reynolds.
Filmen dukket opp på tv-serien Mystery Science Theater 3000, noe som er hovedgrunnen til at filmen har kultstatus i dag. Sammen med filmer som Plan 9 from Outer Space og Robot Monster regnes den som en av de mest amatørmessige filmer som er lagt innen denne sjangeren, noe som også har gitt den kultstatus.
Handlingsreferat
Familien kommer endelig frem til et hus, som blir tatt hånd om av den bisarre Torgo, som påstår at han tar hånd om stedet "når Mesteren er borte" og de mener at Torgo oppfører seg veldig merkelig. Michael og Margaret spør Torgo om en vei-beskrivelse til hotellet Valley Lodge. Men Torgo benekter å ha kjennskap til noe slikt sted. Michael ber Torgo om å la ham og familien overnatte hos ham, til tross for innvendinger fra både Torgo og Margaret. Inne i huset oppdager Michael og Margaret et urovekkende maleri av en mørk, ondskapsfull mann og en svart hund med glødende øyne. Torgo sier at mannen på maleriet viser Mesteren.
Margaret blir redd når hun hører et illevarslende hyl, og hunden Peppy løper ut etter hylingen. Michael oppdager deretter Peppy død på bakken. Michael begraver hunden i en ørken, og går deretter tilbake til huset. Michael klarer ikke å starte bilen deres. Torgo forteller dem at det ikke finnes noen telefon i huset, så familien bestemmer seg motvillig for å overnatte der. Men de oppdager at datteren Debbie har forsvunnet, og går for å lete etter henne. Debbie kommer tilbake sammen med en stor svart hund, den samme hunden fra maleriet.
Mesteren våkner kort tid senere, og forteller dem at Michael må ofres til deres guddom Manos, og både Margaret og Debbie skal bli Mesterens nye koner. Men Mesteren bestemmer seg senere for å ofre Torgo og hans første kone i stedet. Familien forsøker å forlate huset, og løper ut i ørkenen for å unnslippe. Når de løper gjennom ørkenen, faller Margaret og sier at hun ikke kan løpe lenger.
Schattenbergbakken
Schattenbergbakken (tysk: Schattenbergschanze) er et skihoppanlegg i Oberstdorf i Bayern i Tyskland. Anlegget består av fem hoppbakker med størrelse K120 (HS137), K95 (HS106), K56, K30 og K19. Schattenbergbakken er mest kjent som arena for åpningsrennet i den tysk-østerrikske hoppuka, men ble også brukt under ski-VM 1987 og 2005. Anlegget har siden 2017 offisielt hatt sponsornavnet Audi Arena.
Historie
I konkurranse med flere andre steder ble Oberstdorf valgt som rennsted i Hoppuka, som første gang ble arrangert i 1953. Åpningsrennet i den første Hoppuka gikk ikke i Oberstdorf, men i Garmisch-Partenkirchen, men med unntak av ett år (1971/72, da rennene i Oberstdorf og Innsbruck byttet rekkefølge) har alle senere åpningsrenn blitt holdt i Schattenbergbakken. Åpningsrennet holdes vanligvis den 29. eller 30. desember.
David A. Alhadeff
David Albert Alhadeff (født 22. mars 1923, død 15. mars 2011) var en amerikansk økonomiprofessor ved Universitetet i California, Berkeley. Alhadeff virket som professor ved Haas School of Business i 38 år. Han ble tildelt utmerkelsen Berkeley Citation i 1987. Alhadeff var anerkjent for sin ekspertise om bankvesenet.
Schattenbergbakken
Historie
I 1972 ble det bygd en storbakke ved siden av den gamle normalbakken, og hoppukerennene har siden da blitt holdt i storbakken. I 2003 ble storbakken utvidet fra K115 til K120. Normalbakken ble utvidet fra K90 (HS100) til K95 (HS106) i 2011. Hoppanlegget har en tilskuerkapasitet på 27 005. Alle de fem bakkene har plastmatter, slik at de også kan brukes sommerstid.
David A. Alhadeff
Bakgrunn og utdanning
Alhadeff ble født i Seattle, og var av sefardisk-jødisk herkomst (se Alhadeff). Han fullførte deler av sin universitetsutdannelse summa cum laude fra Universitetet i Washington. Under krigen tjenestegjorde han som etterretningsoffiser i den amerikanske hæren i Japan. Alhadeff tjenestegjorde i US Army i tidsrommet 1943 til 1946.
Våre vakreste salmer og sanger
Våre vakreste salmer og sanger er et musikkalbum med Nidarosdomens Guttekor fra 1996. Dirigent er Bjørn Moe.
David A. Alhadeff
Bakgrunn og utdanning
I 1950 ble han ferdig med sin doktorgrad i samfunnsøkonomi ved Harvard universitetet.
Floyd County (Virginia)
Floyd County er et fylke i den amerikanske delstaten Virginia.
Schattenbergbakken
Historie
Den 14 år gamle nederlandske skihopperen Jermo Ribbers døde 4. januar 2008 etter et fall under trening i K56-bakken.
David A. Alhadeff
Akademiske virke
I 1949 begynte han ved UC Berkeley-fakultetet og underviste der i 38 år. Alhadeff virket som professor i økonomi og administrasjon. Han var i 1976 en av de første mottakerne av Handelshøyskolens fremragende undervisningspris ved UC Berkeley. Alhadeff var assisterende dekan ved UC Berkeleys Handelshøyskole i tidsrommet 1980-1982 og mellom 1985 og 1986.
Som professor fungerte også Alhadeff som rådgiver for den amerikanske sentralbanken, justisdepartementet og bankkomiteen i senatet.
Schattenbergbakken
Bakkerekorder
Anerkjent bakkerekord på snø i K120-bakken er 143,5 meter, satt av Sigurd Pettersen (Norge) i verdenscupen (Hoppuka) 29. desember 2003. På plast er rekorden 145,5 meter, satt av Gregor Schlierenzauer (Østerrike) i det østerrikske mesterskapet 20. oktober 2007. I HS106-bakken er anerkjent rekord på snø 101 meter, satt av Rok Benkovič (Slovenia) i VM 19. februar 2005. I prøveomgangen i lagkonkurransen i VM 20. februar 2005 hoppet han 102 meter. Anerkjent rekord på plast er 101,5 meter, satt av Frank Löffler (Tyskland) i kontinentalcupen 4. august 2002. Johannes Rydzek (Tyskland) hoppet 105 meter under åpningen av den ombygde bakken 21. oktober 2011.
David A. Alhadeff
Akademiske virke
Gjennom sin akademiske karriere arbeidet Alhadeff tett med sin kone Charlotte Pechman Alhadeff. Han etablerte et stipendfond ved University of California, Charlotte Alhadeff Scholarship Fund, til minne om henne.
Schattenbergbakken
Bakkerekorder
Småbakkene: K56: 60 meter av Sven Kühn (Tyskland) 19. januar 1999. K30: 32,5 meter av Benjamin Hauber (Tyskland) 18. januar 1994. K19: 22 meter av Otto Schall (Tyskland) i 1994.
David A. Alhadeff
Akademiske virke
Alhadeff ble oppført som en bemerkelsesverdig økonomiprofessor av Marquis Who's Who.
I løpet av karrieren var Alhadeff medlem av American Economics Association, Western Economics Association og American Finance Association.
Forfatterskap
Alhadeff utga bøkene Monopoly and Competition in Banking i 1954 og Competition and Controls in Banking i 1968. Han skrev også en rekke akademiske artikler i løpet av sin karriere.
I 1982 utga Alhadeff boken Microeconomics and Human Behavior.
Litløya
Litløya er ei øy i Bø kommune i Vesterålen i Nordland. Øya har et areal på 0,67 km². Høyeste punktet er Litløytinden på 103 moh. Litløya var sammen med naboøya, Gaukværøya, fiskevær og handelssted med stor trafikk fra middelalderen og fram til rundt 1900-tallet. Dette er godt beskrevet i gårdshistoria fra Bø, men også i flere artikler i lokalhistorieboka Bøfjerdingen, som gis ut årlig.
I 1865 var det registrert 71 innbyggere på Litløya. Fisket var næringsgrunnlaget for innbyggerne, og fiskere kom fra hele regionen under skreifisket om våren. I Nordlands Amt er det registrert 875 fiskere på Litløya i 1895, og 880 fiskere i 1890. Dette inkluderer sannsynligvis fremmedfiskere både på Litløya og Gaukværøya.
Da båtene ble motoriserte og innbyggerne på fastlandet fikk strøm, innlagt vann og telefon, flyttet mange av øyboerne fra Litløya og Gaukværøya. De siste som var igjen på 1950-tallet takket ja til flyttebidrag fra staten. I dag er det kun tufter igjen av de gamle husene.
På Litløy fyr er det en person fastboende hele året.
Fylkesarkeologen i Nordland besøkte Litløya og Gaukværøya våren 2010. De registrerte 15 steinaldergroper på Litløya, en mulig båtgrav fra jernalderen og to gårder fra før-reformatorisk tid.
Kultursti er under opparbeiding på Litløya, slik at alle besøkende kan bli kjent med øyas historie.
Litløya har en 40 meter dyp brenningshule rett inn i fjellet, kalt «Trollhola». Den ble formet mens denne delen av øya lå under vann, for om lag 100 000 år siden, ifølge NGU. Grotta er vanskelig tilgjengelig.
Jussieu (Paris Metro)
Jussieu er en metrostasjon i Paris' 5. arrondissement. Stasjonen betjener metrolinjene 7 og 10, og den ble åpnet 26. april 1931.
Stasjonen ligger i den østlige delen av Latinerkvarteret. Familien de Jussieu har et antall kjente botanikere i sine rekker, og flere av disse forbindes med den botaniske hagen Jardin des Plantes som ligger nær denne metrostasjonen.
Metrostasjonens opprinnelige navn var Jussieu – Halles-aux-vins, etter markedet som Napoléon Bonaparte grunnla her. Etter 1957 ble markedet erstattet av Campus Universitaire de Jussieu der tre ulike institusjoner innen høyere utdannelse befinner seg: Université Pierre-et-Marie-Curie, Université Paris VII-Denis-Diderot og Institut de Physique du Globe de Paris. Navnet på stasjonen ble dermed forkortet til dagens Jussieu.
Ved siden av ovennevnte institusjoner ligger ellers Institut du monde arabe og det gamle romerske amfiteateret Arènes de Lutèce nær metrostasjonen.
Sportsåret 1866
Sportsåret 1866 er en oversikt over hendelser, resultater, fødte og avdøde personer med tilknytning til sport i 1866.
Dødsfall
…
Voksenkollen sanatorium
Voksenkollen sanatorium var et sanatorium som ble etablert av legen Ingebrigt Christian Holm med støtte av brødrene Amund og Ellef Ringnes. Sanatoriet sto ferdig i 1897 på Voksenkollen utenfor daværende Christiania. Fra 1900 til 1910 var dr. Holm stedets direktør. Sanatoriet ble ødelagt av brann i 1919, og på tomta står i dag Den norske legeforenings hotell og konferansesenter Soria Moria.
JackLab Audio Distribution
JackLab Audio Distribution er en tidligere Linuxdistribusjon fra Tyskland som var basert på SUSE Linux. Distribusjonen var beregnet på musikere, produsenter og mediaskapere. Den benyttet Jack Audio Connection Kit (JACK) som profesjonelt MIDI-grensesnitt.
Distribusjonen benyttet skrivebordsmiljøene Enlightenment og KDE. Distribusjonen hadde 32-biter x86 (i586) som plattform.
Versjon 1.0 ble lansert 16. september 2007. Versjon 1.1 alpha-1 ble lansert 5. januar 2008.
Fluvanna County
Fluvanna County er et fylke i den amerikanske delstaten Virginia.
Myntebladbille
Myntebladbille (Chrysolina polita) er en bille som tilhører familiegruppen bladbiller (Chrysomelidae). Den er lever på gressmark, blant urter.
Myntebladbille er mellom 6–8,5 mm lang. Dekkvingene er ens farget, brunlige, rødbrunlige eller med en bronseglans. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Halsskjoldet og hodet har en metallisk glans i grønt eller kobber farge. Kroppen er oval som bladbillene ofte er.
Både larvene og de voksne (imago) billene lever av å spise blad på næringsplanten.
Myntebladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Gypinae
Gypinae (åtselgribber i den gamle verden) er en underfamilie i haukefamilien (Accipitridae) og består av tretten arter, fordelt i seks slekter. Fem av disse slektene er monotypiske, mens den sjette inkluderer åtte av de tretten artene.
Taksonomi
Circaetinae (slangeørner) er trolig åtselgribbene i den gamle verdens nærmeste nålevende slektninger, og de to underfamiliene er trolig også søstergrupper.
Artene ble tidligere regnet til underfamilien Aegypinae (W.P. Sclater, 1924), men Gypinae har prioritet over Aegypiinae, som derfor utgår, og gribber i den gamle verden har blitt samlet til denne underfamilien. Noen (for eksempel HBW Alive) velger imidlertid heller å dele slektene her inn under Accipitrinae og bruke tribuset Gypini til å skille ut åtselgribbene i den gamle verden. Hva som er riktig blir kun et spørsmål om nærhet i slektsforholdene.
Slektene faller videre inn i to klader (slektslinjer), der de fire første slektene utgjør den ene kladen og de to siste den andre. Slektene innenfor hver av kladene er altså nærmere beslektet med hverandre enn med de i den andre kladen. Videre faller artene i den mest tallrike slekten også inn i tre klader.
Biologi
Gruppen består av store til meget store rovfugler, med brede vinger og meget kraftige (om enn varierende) nebb. Artene ernærer seg i all hovedsak av åtsler, som de finner med øynene mens de svever høyt på himmelen i termiske oppluftstrømmer og parterer med det kraftfulle nebbet, og svært lite går til spille. Større rovpattedyr som jakter og dreper byttedyr utgjør en viktig kilde til ernæring for gribbene, som sjelden jakter selv. Noen arter jakter imidlertid tidvis mindre byttedyr, som reptiler og større insekter. Synssansen er usedvanlig godt utviklet, men fuglene har også godt utviklet luktesans og bruker begge når de leter etter føde. Flere av artene er også nært knyttet til menneskelige bosettinger og aktiviteter (spesielt slakterier og buskapsbesetninger) og søppeldynger.
Artene i denne underfamilien er utelukkende utbredt i den gamle verden, men de finnes normalt ikke i Skandinavia. En GPS-merket munkegribb (hunnfugl) har imidlertid hatt tilhold i Norge siden i midten av mai 2019. GPS-data viser at den fløy hit fra Spania, via Danmark og Sverige.
Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017). HBW Alive deler disse artene inn under Accipitrinae i tribuset Gypini, som her blir synonymt Gypinae. Norske navn på artene følger Norsk navnekomité for fugl og er i henhold til Syvertsen et al. (2008). Eventuelle navn og beskrivelser i parentes er ikke offisielle.
La Motte Picquet Grenelle (Paris Metro)
La Motte Picquet Grenelle er en stasjon på metroen i Paris.
Stasjonen betjener linje 6, linje 8 og linje 10.
The Loudest Voice
The Loudest Voice er en amerikansk fjernsynsserie i syv avsnitt basert på boken The Loudest Voice in the Room av Gabriel Sherman. Serien hadde premiere 30. juni 2019 på Showtime. Handlingen i serien fokuserer på den amerikanske konservative mediemannen Roger Ailes og hvordan han utviklet Fox News.
Hanna Kravtsjenko
Hanna Serhijivna Kravtsjenko (ukrainsk: Ганна Сергіївна Кравченко; født 25. juni 1986) er en ukrainsk roer som spesialiserer seg i dobbeltsculler. Under Sommer-OL 2012 i London representerte hun landet sitt, der hun ble nummer 10.
Vlaardingen
Vlaardingen er en by og kommune i Nederland i provinsen Zuid-Holland.
Silya Nymoen
Silya Nymoen (født Silje Haugum Nymoen 3. januar 1978 ) er en norsk artist og låtskriver som først ble kjent som gjestesolist, senere som fast vokalist i gruppa Multicyde som slo igjennom i 1999 med «Not for the Dough», melodien som bygget på Bent Fabricius-Bjerres munnspilltema fra filmen Flåklypa Grand Prix. Etter flere år i New York flyttet hun tilbake til Norge etter å ha vunnet Stjernekamp på NRK høsten 2013, samme året hun startet bandet Silya & The Sailors.
Bakgrunn og musikk
Silya Nymoen vokste opp på Østensjø i Oslo og begynte med musikk og dans som barn.
Hun har hovedfag i moderne jazz fra Statens balletthøgskole og var med i flere streetdance-grupper.
Nymoen var med som danser og sanger i musikalene Cabaret, Chicago og West Side Story i årene 2000-2004 og gjorde suksess som vokalist med den norske hippopgruppen Multicyde under artistnavnet Anèa, fra 1998 til 2002. De ga ut to album, hadde tre topp 3-hits i Norge og turnerte i Skandinavia og Tyskland.
Murlyn Music Group i Stockholm ville ha Nymoen som låtskriver og signerte kontrakt med henne i 2005 før Columbia Records i New York signerte kontrakt med henne som soloartist i 2006.
I USA skrev Nymoen låter med produsenter og musikere verden rundt og jobbet blant annet i New York, London, Los Angeles og Atlanta. I en årrekke jobbet Nymoen som liveartist i USA og spilte blant annet fast på klubbene The Living Room, The Darby og The Jazzroom at The General i New York, og samarbeidet med artister som CeeLo Green.
Nymoens første soloplate Peel Away kom på det amerikanske indieselskapet Eusonia Records i 2011.
Nymoen jobbet også en stund som låtskriver for andre artister blant annet Vanessa Hudgens; og skrev to låter til hennes album Identified.
Etter å ha vunnet Stjernekamp på NRK1 i 2013 flyttet Nymoen tilbake til Norge. Da albumet Unanchored kom i 2014 under nytt artistnavn Silya & The Sailors (også en stund kalt Silya & The Rapscallions) etablerte Nymoen seg som en av de store live-artistene i Norge med konsert og festivaljobber over hele landet. I 2015 tok hun i tillegg en stor rolle i musikalen Sweeney Todd på Det Norske Teatret.
Nymoen har også samarbeidet med Det Norske Kammerorkester på Heart, en del av hennes trilogialbum Life - Resolution - Heart i 2017.
I 2019 kom en ny EP ved navn Quantum Bounce, en hyllest til livsglede og inspirert av hennes tante, Randi Mork Ulnes, som også malte bildet som ble brukt til albumcover.
TV-programmer
Høsten 2013 vant hun andre sesong av tv-konkurransen Stjernekamp på NRK1.
I 2016 hadde hun en rolle i TV-dramaet Mammon, som vant en Emmy for beste internasjonale dramaserie.
I 2018 var hun med i sesong 7 av TV-programmet Hver gang vi møtes på TV 2.
I 2021 var hun med i sesong 1 av TV-programmet Den du veit på TV 2.
Privat
I oktober 2017 giftet hun seg med musiker og komponist Espen Leite.
Coyhaique
Coyhaique er en by sør i Chile og hovedstad i Region XI Aysén. Byen ble etablert i 1929 har om lag 43 000 innbyggere (2005). Coyhaique ligger i naturskjønne omgivelser og er et utgangspunkt for besøk i Patagonia. I tillegg til turisme, er gruvedrift etter sink en viktig næringsvei.
Frederick County (Virginia)
Frederick County er et fylke i den amerikanske delstaten Virginia.
Beyoncé Knowles’ diskografi
Dette er en liste over offisielle utgivelser av sangeren Beyoncé Knowles. Hun har gitt ut fire studioalbum, tre EP-er, 15 singler og fire DVD-er med Columbia Records og datterselskapet Music World Entertainment.
Piraju
Piraju er en kommune i delstaten São Paulo i sørøstregionen av Brasil.
Sportsåret 1867
Sportsåret 1867 er en oversikt over hendelser, resultater, fødte og avdøde personer med tilknytning til sport i 1867.
Merima Maja Brkic
Merima Maja Brkic (født 5. mai 1981 i Sarajevo) er en norsk forfatter. Brkic kom som flyktning fra Bosnia til Årdal i 1993.
I 1996 ga hun ut diktsamlingen Stans denne natta! og i 1999 kom Vekk meg. Diktene handler om krig og om hvordan barn opplever den. Brkic fikk Sunnmørsprisen i 1999.
Algeries riksvåpen
Algeries riksvåpen ble tatt i bruk 1. november 1976. Det viser øverst en soloppgang over et fjell. I midten Fatimas hånd, innrammet av symboler på jordbruk og industri. Nederst det muslimske «stjerne og halvmåne»-symbolet, som en også finner på Algeries flagg. Nederst til høyre en stemmeurne. Den arabiske skriften rundt gir det fulle navnet på landet الجمهورية الجزائرية.
Alienigma
Alienigma er det amerikanske heavy metal-bandet Agent Steels femte studioalbum.
Circaetinae
Circaetinae (slangeørner) er en underfamilie i haukefamilien (Accipitridae) som består av 15 arter i fire slekter. Slangeørner er mellomstore til store fugler med brede vinger. I hovedsak er artene spesialiserte på å fange slanger og andre reptiler, noe som er opphavet til gruppenavnet. Et par av artene jakter og eter imidlertid helst små pattedyr.
Taksonomi
Den tidligere slekten Dryotriorchis inkluderes nå i Circaetus. Det knytter seg fortsatt usikkerhet til antallet arter i slekten Spilornis, som her listes med seks arter. Tidligere har det blitt regnet opp mot 13 arter til Spilornis.
Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner et al. (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.
Let’s Go Luna!
Let's Go Luna! var en amerikansk-kanadisk animasjonsserie som ble vist på PBS Kids, TVOKids og Knowledge Kids.
Bartholomew Roberts
Bartholomew Roberts (født John Robert 17. mai 1682, død 10. februar 1722) var en walisisk pirat også kjent som Black Bart. Roberts var en av historiens mest fremgangsrike pirater. Til tross for sine gode manerer var Roberts en av de mest fryktede pirater på 1700-tallet. På fire år angrep han rundt 400 skip samt utførte raid på kysten av Afrika, Brasil og Newfoundland.
Roberts ble drept i 1722 utenfor Kapp Lopez i Gabon i kamp med kaptein Chaloner Ogle på HMS «Swallow». Store deler av Roberts' mannskap ble tatt til fange og 52 av dem henrettet ved henging.
Bagdad bispedømme
Bagdad bispedømme kan betegne flere ulike bispedømmer med sete i Bagdad:
Louis Blanc (Paris Metro)
Louis Blanc er en metrostasjon i Paris' 10. arrondissement. Stasjonen betjener metrolinjene 7 og 7bis, og den ble åpnet 23. november 1910.
Big Hand (album)
Big Hand er et musikkalbum med Ottar «Big Hand» Johansen, utgitt i 1987.
Louis Blanc (Paris Metro)
Metrostasjonen er oppkalt etter historikeren og politikeren Louis Blanc (1811–1882).
Linje 7 hadde frem til 1967 to grener, en som endte på stasjonen Porte de la Villette og en som endte på Pré Saint-Gervais. I 1967 ble disse splittet i to uavhengige linjer, og linjen til Pré Saint-Gervais (7bis) fikk sin endestasjon her.
Giles County (Virginia)
Giles County er et fylke i den amerikanske delstaten Virginia.
Goldia pacifica
Goldia pacifica er en glansvinge som tilhører underfamilien stjertvinger (Theclinae).
Utseende
En liten stjertvinge med en tynn stjert på bakvingene. Oversiden er brun med et fiolett skjær. Undersiden er lyst brungrå med litt mørkere tverrstriper, et par oransje flekker ved bakvingens bakkant.
Utbredelse
Arten er bare kjent fra det sørøstlige Sibir (Primorje).
Édifice du Centre
Édifice du Centre (fransk) eller Centre Block (engelsk) er hovedbygningen til Canadas parlament på Parliament Hill i Ottawa i Ontario. Den inneholder Underhuset, Overhuset, kontorer for en del av parlamentsmedlemmene, den øverste ledelsen av begge kamrene, og en stor rotunde.
Bygningen er i nygotikk, og er den andre parlamentsbygningen bygget på stedet; den første ble ødelagt av brann i 1916.
Fra 2018 starter en tiårig rehabilitering av bygningen.
Mauser M1996
Mauser M1996, også kjent som Mauser M96 eller Mauser M96 S, er en rettrekker som ble laget av den tyske våpenprodusenten Mauser fra 1996. Våpenet hadde blindmagasin som lades fra toppen, og sluttstykket opereres ved å dra hevarmen om lag 30 grader langs våpenets lengdeakse. Avtrekksvekten er litt over 2 kg og er ikke justerbar. Grunnet avtrekkets konstruksjon har det vist seg vanskelig å lette avtrekket uten at det oppstår problem med lette tennhetteanslag. Låseklakkene har en liten vinkel for å hjelpe med primærutdrag. Treskjeftet har en slank utforming, og høyden på kolbekammen er tilpasset skyting med jernsikter. Låskassen er boret for montering av kikkertmontasje.
Mauser M1996 ble ikke umiddelbart en stor kommersiell suksess sammenlignet med konkurrenter som Blaser R93 lansert 3 år tidligere. Patent og rettighetene til M1996 ble siden kjøpt opp og videreført av Røssler under modellnavnet Rößler Titan 16 som fremdeles produseres per 2020. Navnet Titan 16 kommer fra at sluttstykket har to rader med 8 låseklakker, som gir 16 låseklakker til sammen. Titan 16 er et systemvåpen hvor hurtig pipeskift kan utføres ved hjelp av en sekskantnøkkel. Til forskjell fra M1996 har Titan 16 justerbart direkteavtrekk.
Simiskina
Utseende
Små (vingespenn 24-35 millimeter) sommerfugler uten stjerter eller utskudd på vingene. Hannene er svarte med metallisk grønne eller blå flekker. Hunnene er brune eller brunoransje, noen ganger med hvite flekker. Undersiden er brunlig med en litt utydelig tverrstripe.
Utbredelse
Denne gruppen er utbredt fra India i vest til Borneo i øst.
Systematisk inndeling
thumb|300px| Simiskina philura, hann, over- og underside
Nytt & Norsk 2
Nytt & Norsk 2 er et samlealbum med diverse artister, utgitt i 1985. Albumets artister var blant andre Randi Hansen, New Jordal Swingers og Vazelina Bilopphøggers.
Ekvatorial-Guineas riksvåpen
Ekvatorial-Guineas riksvåpen ble tatt i bruk 21. august 1979. Det består av en grå skjold med et tre. Over skjolden seks gule seksoddete stjerner som symboliserer fastlandet og de fem øyene som landet består av. Under skjoldet et bånd med landets valgspråk fra 1968; Unidad, Paz, Justica «Enighet, fred og rettferdighet». Valgspråken var under diktator Francisco Nguema (1972–79) endret.
Gloucester County (Virginia)
Gloucester County er et fylke i den amerikanske delstaten Virginia.
Central Delhi (distrikt)
Central Delhi er et distrikt i det indiske nasjonale hovedstadsterritoriet Delhi.
Demografi
Ved folketellingen i 2011 var det 578,671 innbyggere i distriktet, mot 646,385 i 2001. Den urbane befolkningen utgjør 100 % av befolkningen.
Barn i alderen 0 til 6 år utgjorde 10,44 % ved folketellingen i 2011 mot 12,45 % i 2001. Antallet jenter i den alderen per tusen gutter var 902 i 2011 mot 903 i 2001.
Botswanas riksvåpen
Skjoldet har tre deler. Øverst finner man tre tannhjul som symboliserer landets industri. I midten er tre bølger som symboliserer vann, og minner en om landets motto: pula som rett og slett betyr «regn». Dette mottoet, sammen med de tre bølgelinjene, fremhever også hvor viktig vann er for Botswana. Mottoet finnes nederst på riksvåpenet, på et blått banner. På skjoldets nederste og tredje del er et oksehode, som symboliserer betydningen av kvegdrift i Botswana.
De to sebraene er inkludert fordi sebraer er en viktig del av Botswanas dyreliv. Sebraen til høyre holder en sorghum-plante, landets viktigst avling. Sebraen til venstre holder en støttann fra en elefant, som symbol for den tidligere handelen med elfenben i Botswana.
Distriktet Plessur
Distriktet Plessur (retoromansk: Il district da la Plessur) er et forvaltningsdistrikt (tysk Bezirk) i den sveitsiske kantonen Graubünden. Distriktet er oppkalt etter elven Plessur og omfatter kantonshovedstaden Chur med dalen til Plessur. Det dekker et areal på 266 km² og har 39 000 innbyggere. Området hører til den tyskspråklige delen av Graubünden (82 % andel). Schanfigg, som er dalens høyeste avsnitt, består av walserbosetninger. Retoromansk og italiensk snakkes av bare 4 % (hver).
Distriktet Plessurs nabodistrikter er Landquart i nord, Prättigau/Davos i øst, Albula i syd og Hinterrhein og Imboden i vest.
Distriktene i Graubünden er rent administrative enheter. Distriktet Plessur består av tre kretser (Kreise) og 16 kommuner (Gemeinden), som har stor grad av politisk selvstyre. Disse er:
Alle befolkningstall og språkandeler bygger på folketellingen fra 2005.
Saudi-Arabias Grand Prix 2023
Saudi-Arabias Grand Prix 2023 (offisielt navn:  Formula 1 STC Saudi Arabian Grand Prix 2023) var et Formel 1-løp som ble arrangert 19. mars 2023 på Jeddah Corniche Circuit i Jidda, Saudi-Arabia. Det var det andre løpet i Formel 1-sesongen 2023 og tredje gang Saudi-Arabias Grand Prix ble arrangert i Formel 1-sammenheng. Løpet ble vunnet av Sergio Pérez i Red Bull Racing. Red Bull Racing-fører Max Verstappen og Aston Martin-fører Fernando Alonso tok andre- og tredjeplassen.
Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.
Trening 1
Treningen startet kl. 14:30 fredag 17. mars.
Trening 2
Treningen startet kl. 18:00 fredag 17. mars.
Trening 3
Treningen startet kl. 14:30 lørdag 18. mars.
Kvalifisering
Noter:
Løpet
Noter:
Vollen (Asker)
Vollen er et tettsted og et delområde i Asker kommune i Viken, med utspring i et gammelt strandsted.
Vollen har hatt både båtbygging, jaktfart, handel, fiske, isskjæring, hagebruk og gartnerivirksomhet. På slutten av 1800-tallet lå det tre skipsverft her. Johan Anker og Christian Jensen var kjent for konstruksjon og bygging av båter, blant annet Roald Amundsens polarskip «Maud» og daværende Kronprins Olavs «Norna VI» og «Sira».
Vollen kystkultursenter er et museum for Vollens lokalhistorie. Oslofjordmuseet i Vollen tar for seg de sidene ved kystkulturen i Indre Oslofjord som har med friluftslivet og bruken av fritidsbåter å gjøre.
Vollen har bussforbindelse til Oslo og Hurumlandet, og hurtigbåtforbindelse til Oslo.
Madeleine (Paris Metro)
Madeleine er en stasjon på metroen i 8. arrondissement i Paris, og betjenes av linje 8, linje 12 og linje 14.
Stasjonen har sitt navn etter kirken Église de la Madeleine (St Maria Magdalenas kirke), konstruert som et tempel på befaling fra Napoleon i 1806.
Marcadet Poissonniers (Paris Metro)
Marcadet Poissonniers er en stasjon på metroen i Paris.
Stasjonen betjener linje 4 og linje 12.
Traian Vuia internasjonale lufthavn
Traian Vuia internasjonale lufthavn er en internasjonal flyplass som betjener Timișoara i Romania. Den ligger i den historiske regionen Banat. Flyplassen er oppkalt til ære for Traian Vuia, en rumensk pioner og innbygger i Timiș fylke.
Jay-Z
Shawn Corey Carter, kjent som Jay-Z (også skrevet JAY-Z), (født 4. desember 1969) er en amerikansk rapper, låtskriver, musikkprodusent, gründer og forretningsmann. Han har solgt over 100 millioner plater. Han er anerkjent som en av de beste rapperne gjennom tidene og er blant de største trendsetterne i hiphopkulturens historie.
Høsten 2021 ble han innlemmet i Rock and Roll Hall of Fame som den første levende solorapperen.
Madagaskars provinser og regioner
Madagaskar er delt opp i seks autonome provinser (faritany mizakatena), som igjen er delt opp i 22 regioner:
Jay-Z
Liv og virke
Jay-Z ble født og vokste opp i Marcy Houses i Brooklyn. Han begynte som musiker sent på 1980-tallet. Etter å ha blitt avvist av flere store plateselskaper, grunnla Jay-Z og hans medgrunnleggere Damon Dash og Kareem Burke i 1995 det uavhengige plateselskapet Roc-A-Fella Records. I 1996 ga Jay-Z ut debutalbumet Reasonable Doubt på Roc-A-Fella Records. Albumet slo godt an hos musikkanmelderne og ble etter hvert også en kommersiell suksess. Reasonable Doubt regnes av mange hiphopfans og kritikere som Jay-Zs beste plate, og mange mener dette er et av de beste hiphop-albumene noensinne. Plateselskapet Roc-A-Fella Records skulle for øvrig senere komme til å lansere artister som Kanye West, Rihanna, J. Cole og DJ Khaled.
Madagaskars provinser og regioner
Faritany mizakatena ble opprettet i 2000 etter et forslag fra Didier Ratsikara to år tidligere. Provinsenes grenser ble da lagt til de samme stedene som grensene til de avhengige provinsene (Faritany) hadde ligget mellom 1975 og 1991.
Madagaskar
Jay-Z
Liv og virke
Jay-Z er blant de mest anerkjente musikerne fra det 21. århundre, og er en av de mest berømte rapperne noensinne. Han har vunnet 22 Grammy-priser, og er dermed den rapperen i verden som har fått flest Grammy-priser. Med 14 solo-album har han også rekorden for flest nummer én album utgitt av en soloartist. Blant albumene regnes Reasonable Doubt (1996), The Blueprint (2001) og The Black Album (2003) som klassikere; det gjør også den kritikerroste American Gangster fra 2007, som er basert på Denzel Washingtons film av samme navn. Watch The Throne (2011), samarbeidsalbumet med Kanye West og 4:44 (2017). Jay-Z har også spilt inn fire nummer én singler på Billboard Hot 100. Den samme publikasjonen rangerte han som den største artisten på 2000-tallet, mens Rolling Stone kalte ham en av de 100 største artistene noensinne. I 2017 ble han den første og eneste rapperen som har blitt innlemmet i Songwriters' Hall of Fame. Han er også den første som har mottatt Salute to Industry Icons Award på den 60-ende utgaven av Grammy-utdelingen i 2018.
Slaget ved Kosovosletta
Slaget ved Kosovosletta (serbisk: Косовски бој eller Бој на Косову, albansk: Beteja e Kosovës) ble utkjempet mellom serbere, bosniere, albanere, bulgarere og rumenere som stod sammen mot Det osmanske rike.
Armémuseum
Armémuseum er et militærmuseum på Östermalm i Stockholm.
Slaget ved Kosovosletta
De forsvarende styrkene ble ledet av den serbiske knez Lazar fra Huset Karađorđević og den invaderende osmanske styrken var under ledelse av sultan Murad I. Begge falt som følge av slaget, som fant sted på Kosovosletta, rundt 5 kilometer fra dagens Priština.
Armémuseum
Museet ble åpnet i 1879, og har per 2014 ca. 100. 000 besøkende hvert år. Museet har en samling på over 100,000 gjenstander brukt av det svenske forsvaret, fra uniformsknapper til radarer.
Slaget ved Kosovosletta
Lite dokumentert
Det finnes lite dokumentasjon og informasjon om dette slaget, og det som finnes av informasjon er motstridene. De fleste historikere mener slaget stod mellom osmanske invasjonsstyrker og beboere i området. En kritisk sammenlikning med andre slag som fant sted på samme tid, som slaget ved Ankara (20. juli 1402) og slaget om Nicopol (i dagens Bulgaria 25. september 1396) gjør det mulig å rekonstruere hva som skjedde.
Austerveg
Austerveg (norrønt: austrvegr) var i norrøn tid betegnelsen på landene i øst, særlig landene ved Østersjøen. Det var også en betegnelse for å dra på vikingtokt mot øst. Den motsatte retningen var vesterveg.
Slaget ved Kosovosletta
Osmanene
Den osmanske hæren skal ha vært på mellom 27 000 og 40 000 mann,  Med i tallet på 40 000 er det tatt med mellom 2 000 og 5 000 janitsjarer, 2 500 av Murads kavalerigarde, 6 000 spahi (kavaleri), 20 000 azap (lett infanteri) og akinci (lett kavaleri) og 8 000 av hans vasaler.
Austerveg
Alt før år 800 hadde svenske nybyggere slått seg ned på kysten av dagens Finland, Estland og Latvia. Utover 800-tallet dro de i store flokker innover dagens Russland. De seilte i små skip oppover de russiske elvene. Der det ikke fantes seilbare elver, trakk de skipene over land og fikk dem ut i store elver som Dnipro, Don og Volga, og ned til Svartehavet eller Det kaspiske hav. I kjølvannet av de svenske skipene fulgte også en del nordmenn og dansker. På veien grunnla nordboerne byer som Holmgard (Novgorod) og Kyiv. Riket rundt Holmgard (Novgorod) ble kalt for Gardariket.
Vikingene i Austerveg ble kalt rus. Dette er opphavet til navnet Russland. I Novgorod og Kyiv styrte mektige fyrster av norrøn ætt, blant annet den første russiske kongefamiliens grunnlegger Ingvar og Helga (russisk: Igor og Olga.)
Nordboerne var handelsmenn; de solgte både pelsverk, honning, bivoks, tjære og våpen, men den dyreste og mest ettertraktede varen var slaver (treller). Araberne hadde bruk for uendelige mengder med arbeidskraft, blant i form av slaver, og vikingene kunne tilby sterke unge menn og kvinner som de hadde tatt til fange underveis.
Slaget ved Kosovosletta
Kampene
Det foreligger ingen opptegnelser om hvordan slaget forløp, men kampoppsettet for de kristne forsvarerne er kjent. Fyrst Lazar ledet styrkene i sentrum, mens fyrst Vuk Branković hadde høyre flanke og den bosniske feltherren Vlatko Vukotić den venstre. På den osmanske siden førte sultan Murad I styrkene i sentrum, mens hans eldste sønn og tronfølger Bayezid I førte styrkene på høyre flanke og hans yngre bror Yakob hadde venstre flanke.
Austerveg
Ved utløpet til Svartehavet lå Konstantinopel, dagens Istanbul og tidligere Bysants, som vikingene kalte Miklagard (= «den store byen»). Byen hadde flere hundre tusen innbyggere og var hovedstaden i Det bysantinske riket.
Slaget ved Kosovosletta
Kampene
I løpet av kampen ble begge hærførere drept. Sultan Murad I ble drept av Miloš Obilić som snek seg inn i den osmanske leiren og utga seg for å være en desertør. Han kom seg til teltet hvor Murad I oppholdt seg og stakk ham med en kniv dyppet i gift.
Etter en lang kamp ble den serbiske koalisjonen slått.
Austerveg
Keiseren i Konstantinopel hersket over Balkan og Lilleasia. Han omgav seg med en prakt og luksus som vikingene aldri hadde sett maken til. Slike rikdommer var akkurat hva vikingene var ute etter, og i år 860 plyndret vikingene Konstantinopel for første gang. Da hugget de ned alle som kom i veien for dem, satte fyr på hus og kirker, plyndret og ranet. På den måten tvang de keiseren til å gi dem gull, slik at borgerne i byen skulle få fred. Senere måtte keiseren betale store summer for å unngå ny plyndring. Men han stolte ikke helt på dem likevel. Skulle de handle i byen, måtte de gå igjennom en spesiell port, fulgt av keiserens menn. Våpnene måtte de legge utenfor porten, og de skulle ikke være flere en 50 av gangen.
På 1000-tallet hadde keiseren flere tusen varjager, eller væringer, som livvakter og leiesoldater. De ble brukt i kriger mot araberne.
Slaget ved Kosovosletta
Virkninger
Serberne ble tvunget til å love troskap til osmanene etter nederlaget. Den nye sultanen Bayezid I sluttet fred med serberne ved å gifte seg med den serbiske prinsessen Olivera Despina, datter av knez Lazar.
Serbia ble redusert til en vasallstat. Slaget stoppet den videre osmanske ekspansjon inn i Europa og forsinket den videre erobringen av Serbia.
Slaget på Kosovosletta er særlig viktig i forståelse av den serbiske historieoppfatningen, tradisjoner og nasjonal identitet. Særlig kom dette fram under oppløsningen av Jugoslavia og den senere Kosovokrigen, da Slobodan Milošević refererte til denne under den viktige Gazimestan-talen på 600-årsdagen for slaget.
Ólafur Jóhannesson
Ólafur David Jóhannesson (født 30. juni 1957 i Reykjavík) er en tidligere islandsk fotballspiller og tidligere islandsk landslagssjef i fotball. Han underskrev en toårs-kontrakt 27. oktober 2007. Kontrakten varte ut 2011.
Jóhannesson har vært snekker siden han var 22 år gammel og har tidligere trent klubbene Einherji (1982), Skallagrímur (1983–1985, 1996–1997, 1998), Dróttur (1992), Haukar (1993), FH (1995, 2003–2007), Selfoss (1998) samt ÍR (2002).
Michael Denis
Johann Nepomuk Cosmas Michael Denis (født 27. september 1729, død 29. september 1800) var en østerriksk forfatter og bibliograf, mest kjent for sine studier av insekter.
Han ble født i Schärding ved elven Inn, utdannet av jesuitter og trådte inn i ordenen, i 1759 ble han lærer ved Theresianum i Wien, et jesuittisk gymnas. I 1784 ble gymnaset stengt og han ble bibliotekar ved hoffets bibliotek, syv år etter ble han sjefsbibliotekar.
Denis var en sterk beundrer av forfatteren Friedrich Gottlieb Klopstock og var en av de ledende medlemmer av gruppen poeter som benevnte seg selv som barder, som forfatter er han imidlertid mest kjent for sin oversettelse av Ossians sanger (1768–1789).
Viktigere enn hans egne verker var imidlertid hans anstrengelser for å gjøre nordtysk litteratur kjent for østerrikerne. Han Sammlung kürzerer Gedichte aus den neuern Dichtern Deutschlands, i 3 bind (1762–1766) var i denne sammenheng uvurderlig. Han etterlot seg også flere bibliografiske verk. Sammen med Johann Ignaz Schiffermüller etablerte han en tidlig samling av sommerfugler og møll, den ble oppbevart ved det keiserlige palasset Hofburg, men gikk tapt i brann under revolusjonen i 1848. Denis' og Schiffermüllers verk Systematisches Verzeichniß der Schmetterlinge der Wienergegend herausgegeben von einigen Lehrern am k. k. Theresianum fra 1775 omfattet beskrivelser av store deler av den europeiske sommerfugl-faunaen, og de står som autorer for mange kjente og vanlige arter.
Vog
Vog eller VOG kan referere til:
Benins riksvåpen
Benins riksvåpen ble gjeninnført i 1990 etter å ha blitt byttet ut i 1975.
På toppen av våpenet er to overflødighetshorn fylt med mais, som representerer velstand. Under dette er et skjold inndelt i fire kvadranter. Øverst til venstre er en borg i Somba-stil, som representerer Benins historie. Øverst til høyre er Benins Stjerne, nasjonens høyeste utmerkelse. Under denne er et skip, som står for européernes kolonisering av Benin. I nedre venstre kvadrant er en palme.
Skjoldet holdes oppe av to leoparder, som er Benins nasjonaldyr. Under skjoldet er landets motto: «Brorskap, rettferd, arbeid» på fransk.
«Gorch Fock» (1958)
«Gorch Fock» er et barkrigget skoleskip som tilhører den tyske marine. Hun ble bygget i 1958 og er svært lik forløperen «Gorch Fock» (1933) som nå er museumsskip. Begge skipene er navngitt etter den tyske forfatteren Gorch Fock.
For å skille de to skipene blir de ofte angitt med byggeår eller med tilleggssifferet 1 eller 2. Disse tilleggene inngår imidlertid ikke i det offisielle skipsnavnet.
Per januar 2011 har skipet tilbakelagt tilsammen 741 106 nautiske mil. Underveis har hun hatt 439 havneanløp i 180 forskjellige havner og besøkt mer enn 60 land på alle kontinenter.
Anvendelse
Alle offiserskadetter og sanitetsoffiserskadetter i den tyske marine får sin utdannelse om bord på utenlandstokt. En fast besetning på 85 personer kan ta hånd om opp til 138 elever. Utdannelsen av marinekadetter blir fra 2005 fulgt opp av vitenskapelige metoder.
På sin ferd i alle verdensdeler representerer «Gorch Fock» den tyske forbundsrepublikken og dennes marine. Eksempelvis var hun i 1974 det første krigsskip fra Bundesmarine, og dermed også den første styrkeenhet fra Bundeswehr etter den andre verdenskrig, som besøkte et land tilsluttet Warszawapaktlandene ved sitt besøk i Gdańsk.
På grunn av en ulykke på utenlandstokt 156./157. den 7. november 2010, der en 25-årig offiserskadett omkom, er all utdanning ombord på «Gorch Fock» innstilt inntil videre.
Historie
I den nyetablerte Bundesmarine ble det nybygde skoleskipet «Gorch Fock» satt i tjeneste den 17. desember 1958. Hun var, som det tidligere «Gorch Fock» fra Reichsmarine, bygget ved Blohm & Voss. Skipet hører under Marineskole Mürwik med hjemmehavn i Kiel.
«Gorch Fock» er bygget etter de samme tegninger som søsterskipet til den første «Gorch Fock» fra 1933. Hun er dermed noe større enn sin eldre navnesøster. Etter skipskatastrofen med den firemastede barken «Pamir» i 1957 ble sikkerhetsstandardene betydelig forbedret. Det ble store kontroverser i forbindelse med ulykken og det ble nedsatt kommisjoner for å ivareta ferdigstillelse og driftsetting. Det ble blant annet fremsatt kritikk for manglende sikkerhet og en stilte spørsmål ved om seilskip var en tidsmessig riktig skipstype for militær marineutdannelse.
Ved stabelavløpningen den 23. august 1958 ble dåpstalen holdt på lavtysk av Rudolf Kinau, bror til Gorch Fock. Ulli Kinau, datter av Rudolf Kinau, døpte båten. Den 3. august 1959 la «Gorch Fock» ut på sitt første utenlandstokt fra Kiel. I de følgende årene ble skipet kjent over store deler av verden som en ambassadør for Tyskland. I 1964 representerte hun Tyskland under verdensutstillingen i New York. I 1974 deltok hun i en regatta for skværriggere mellom København og Gdynia. Hun ble derved det første krigsskip fra Bundesmarine som besøkte en polsk havn og senere den jugoslaviske havnen Split i 1977. I august 1978 deltok hun i en jubileumsregatta i anledning 200-årsmarkeringen for USA. Her ble hun utropt til vinner da hun lå langt foran sine konkurrenter da regattaen ble avblåst grunnet vindstille.
I 1985 og i 1991 ble det gjennomført diverse ombygninger. I 2000/2001 hadde hun et lengre verftsopphold. I denne tiden ble den norske barken «Statsraad Lehmkuhl» leiet inn som erstatning.
I januar 2011 kom det flere mediaoppslag om mulig sjikanering og seksuelle overgrep blant besetningsmedlemmer ombord på «Gorch Fock».
Offiserskadetter skal under sterkt psykisk press blitt tvunget til å entre de øverste rærne i riggen. I november 2010 skal dette som følge av en dødsulykke ha ført til mytteri ombord. Ifølge en beretning i den tyske Bundestag skal flere av kadettene ha nektet å entre den 40 meter høye masten etter at en 25-årig kvinnelig kadett hadde omkommet ved fall. Som følge av ordrenekt ble de 73 elevene fløyet tilbake til Tyskland og oppholdet på «Gorch Fock» ble dermed avsluttet. Ifølge nyhetsbyrået AFP skal fire matroser være anklaget for mytteri. Som følge av dette besluttet den tyske forsvarsministeren Karl-Theodor zu Guttenberg den 21. januar 2011 at alle besetningsmedlemmer skulle tilbakekalles til Tyskland og skipssjefen ble frabeordret. Han forbød inntil videre alle nye tokt med skoleskipet etter retur til Tyskland. En kommisjon er nedsatt for å vurdere videre tiltak.
Gallionsfigur
«Gorch Fock» har skiftet gallionsfigur hele fem ganger. Figuren fremstiller en stilisert albatross. To ganger, i 2002 og 2003, er gallionsfiguren tapt under seilas.
Rekorder
På hjemreise i det 62. utenlandstokt, under kommando av Kapitän zur See Horst Helmut Wind, satte «Gorch Fock» hastighetsrekord. I sjøområdet mellom Den engelske kanal og Nordsjøen i sydvestlig storm den 17.-18. november 1980 tilbakela skipet en distanse på 323 nautiske mil i løpet av 24 timer. Dermed ble den tidligere rekorden for deplasementsseilskip slått med mer enn syv nautisk mil for seilas i disse farvann. Tidvis logget en hastigheter over 17 knop.
I en storm ved Florida, med vindhastigheter opp mot 70 knop, ble det oppnådd en hastighet på 18,2 knop. Underveis ble ett av seilene revet i filler og skipet ble navigert ut av tropestormen.
«Gorch Fock»-sangen
Siden 1960-årene har skipet hatt sin egen skipssang, som ble komponert av daværende skipssjef Kapitän zur See (kommandør) Hans Freiherr von Stackelberg. To strofer omhandler også de mer negative sider ved utdanningen ombord:
Verdenscupen i hurtigløp på skøyter 2017/18 – Verdenscupfinale
Verdenscuprunde seks som også er verdenscupfinalen av sesongen 2017/18 i hurtigløp på skøyter ble arrangert i Minsk Arena i Minsk, Hviterussland lørdag den 17. og søndag den 18. mars 2018.
«Gorch Fock» (1958)
Skipssjefer
** «Gorch Fock» seilte på utdanningstokt utenlands med disse skipssjefene.
Borgerkrigen i Guinea-Bissau
Borgerkrigen i Guinea-Bissau ble utløst av et kuppforsøk mot president João Bernardo Vieiras regjering, ledet av Ansumane Mané i juni 1998. Trefninger mellom regjeringstyrker og opprørere eskalerte deretter i full krig, og regjeringen mottok støtte av Guinea og Senegal. I november ble det inngått en fredsavtale som førte til økt nasjonal enhet og løfter om et nytt regjeringsvalg året etter. I mai 1999 brøt krigen ut på nytt, og førte til at presidenten måtte gå av.
«Gorch Fock» (1958)
Kunstnerisk gjengivelse
Et stikk av «Gorch Fock» (1958) pryder baksiden av 10-DM-sedler i serie 3 fra 1963, som ble fremstilt i flere millioner eksemplarer. Dermed er «Gorche Fock» kanskje det mest avbildede seilskip i verden. Til 50-årsjubileet for stabelavløpningen i 2008 utgav Forbundsrepublikken Tyskland et frimerke og en 10 euro minnemynt i sølv.